Proiectul privind Învățământul Secundar (ROSE)

Schema de Granturi Necompetitive pentru Universități

Beneficiar: Facultatea de Inginerie Mecanică și Mecatronică – Universitatea POLITEHNICA din BUCUREŞTI

Titlul subproiectului: Creșterea ratei de implicare a studenților din anul I licență din Facultatea de Inginerie Mecanică și Mecatronică, UPB acronim CRISALI-FIMM, contract de finanțare AG363/SGU/S5/III din 10.09.2020

**Regulamentul**

de desfășurare a Concursului Studențesc

8 decembrie 2022

**Art. 1. Obiectivele și domeniul concursului**

**1.1.** Concursul Studențesc este aferent proiectului „Creșterea ratei de implicare a studenților din anul I licență din Facultatea de Inginerie Mecanică și Mecatronică - CRISALI-FIMM ”, finanțat prin Schema de granturi pentru universități, derulat în cadrul proiectului privind învățământul secundar - ROSE, proiect finanțat conform contractului de finanțare AG363/SGU/S5/III din 10.09.2020. Obiectivul general al proiectului constă în sprijinirea studenților înmatriculați în anul I, în ciclul de licență, în cadrul Facultății de Inginerie Mecanică și Mecatronică, expuși riscului de abandon în primul an de studii.

**1.2.** Concursul Studențesc se înscrie în cadrul activităților proiectului pentru a îndeplini obiectivul principal al proiectului, adică sprijinirea studenților înmatriculați în anul I, în ciclul de licență, în cadrul Facultății de Inginerie Mecanică şi Mecatronică, expuși riscului de abandon în primul an de studii. Se va acord prioritate studenților aparținând cu precădere grupurilor dezavantajate in vederea creșterea ratei de promovabilitate după primul an universitar, de la valoarea de referință pentru FIMM de 83,6% la ținta finală de 84,5%, prin selectarea unui total de 220 de studenți din anul I, aflați în situație de risc, în vederea furnizării unui pachet integrat de servicii remediale, de îndrumare-tutorat, coaching, dezvoltare a competențelor socio-emoționale, consiliere profesională și activități educaționale teoretice şi practice.

**1.3.** Concursul Studențesc are în vedere și îndeplinirea obiectivelor specifice:

OS1: Se va oferi suport psihologic, îndrumare și sprijin, unui număr de 220 de studenți înmatriculați în anul I la FIMM, selectați în grupul țintă, pe parcursul derulării proiectului, aflați în situație de risc de abandon, pentru ca aceștia să se poată integra și adapta mai ușor mediului academic, prin activități de îndrumare - tutorat, coaching, dezvoltare personală și dezvoltare a competențelor socio-emoționale.

OS3: Creșterea motivației (demonstrabilă prin teste de specialitate) pentru o carieră de Creșterea motivației (demonstrabilă prin teste de specialitate) pentru o carieră de succes în domeniul ingineriei mecanice, pentru un număr de 220 de studenți pe parcursul derulării proiectului, prin activități educaționale practice (workshop-uri, ateliere de lucru, vizite la companii și institute de cercetare) în direcțiile de dezvoltare din domeniul ingineriei mecanice şi prezentarea oportunităților de carieră pe care le oferă profesia de inginer mecanic.

OS4: Înființarea unui centru de dezvoltare practica pentru studenții anului I din grupul țintă, in care aceștia, sub supravegherea tutorilor, consilierilor si consultanților studenți, vor dezvolta proiecte direcționate spre participarea la concursuri studențești, sesiuni de comunicări, conferințe studențești, evenimente de promovare in vederea implicării acestora în viața academica.

**1.4.** Pentru studenții anilor I înscriși în grupul țintă al proiectului, concursul este dedicat rezolvării aplicative ale unor probleme inginerești în conformitate cu programele de studiu desfășurate în cadrul Facultății de Inginerie Mecanică și Mecatronică.

**Art. 2 Organizatorul și locul de desfășurare a concursului**

**2.1.** Concursul studențesc este organizat în următoarele etape:

(a) 22.11.2022- 25.11.2022 etapa de înscriere a studenților care doresc să participe la concurs.

(b) 26.11.2022- 07.12.2022 etapa de pregătire prin care echipele care vor participa la concurs, sub îndrumarea unui student voluntar- mentor vor proiecta și realiza piesele unui sistem mecanic.

(c) 08.12.20232 etapa de prezentare și de jurizare în care echipele vor prezenta forma finală a sistemului mecanic.

**Art. 3 Participarea la concurs**

***3.1.*** *Înscrierea la concurs*

La concurs poate participa orice student din anul I a ciclul de licență al unui program de studiu din Facultatea de Inginerie Mecanică și Mecatronică înscris în grupul țintă în proiectul “Creșterea ratei de implicare a studenților din anul I licență din Facultatea de Inginerie Mecanică și Mecatronică – UPB” – CRISALI- FIMM.

***3.2.*** Înscrierea concurenților se face individual fie la secretariatul facultății unde este student, prin completarea unui formular de înscriere, fie pe adresa de e-mail a unui cadru didactic care este membru în cadrul proiectului CRISALI- FIMM, până la data organizării etapei de pregătire a concursului. Înscrierea presupune completarea următoarelor date: 1) numele şi prenumele, 2) adresa de e-mail, 4) numărul de telefon.

***3.2****.* Studenții participanții la concurs vor organizați în echipe de câte patru membrii și vor fi consiliați și îndrumați de câte un student voluntar – mentor alocați fiecărei echipe.

***3.3****. Proba de concurs*

Scopul concursului constă în Proiectarea și realizarea fizică folosind tehnologia imprimării 3D a unui sistem mecanic de poziționare biaxial. Sistemul mecanic nu va depăși dimensiunea de 200x200x200 mm avându-se în vedere ca piesele trebuie să fie proiectate și optimizate pentru imprimarea 3D.

Se va stimula dezvoltarea spiritului creativ, găsirea de soluții originale și ingenioase, dezvoltarea argumentației științifice, precum și relația dintre soluțiile propuse și aspectele relevante din viața reală.

***3.4****. Desfășurarea concursului*

Studenții voluntari – mentori alocați fiecărei echipe vor consilia și îndruma studenții participanți și vor supraveghea desfășurarea activităților concursului și de respectarea regulamentului.

În etapa de pregătire fiecare echipă va proiecta și realiza piesele sistemului mecanic folosind programe de proiectare care pot exporta fișierele în format .STL și .STP.

În etapa de prezentare fiecare echipă vor realiza: macheta sistemului mecanic realizat, un afiș de prezentare în limba română și o scurtă prezentare în format Microsoft PowerPoint în limba engleză în care vor prezenta caracteristicile sistemului mecanic proiectat și realizat.

***3.5****. Comisia de concurs*

Comisia de concurs este formată din trei cadre didactice membre a echipei de management sau de implementare ai proiectului CRISALI-FIMM. Comisia de concurs are, pe lângă elaborarea subiectelor, următoarele atribuții:

- va asigura buna desfășurare a concursului;

- va asigura evaluarea corectă a lucrările participanților;

- va soluționa eventualele contestații.

***3.6****. Jurizare*

Jurizarea se realizează de către membrii echipelor participante și de către membrii comisiei de concurs. Fiecare participant poate da maxim 10 puncte unei echipe, punctaj format din câte 5 puncte pentru fiecare criteriu.

Punctajul este acordat după următoarele criterii :

1. Originalitatea soluției

2. Gradul de dificultate

***3.7.*** *Premierea participanților*

Concursul studențesc oferă participanților premii și mențiuni. Premiile se vor acorda astfel: 1 premiu I, 1 premiu II, 1 premiu III și 1 mențiune. În condiții de egalitate de puncte se va suplimenta corespunzător numărul de premii. Se acordă fiecărui student câte o diplomă de participare.

**4. Dispoziții finale**

Prezentul regulament poate fi modificat urmând a fi anunțat în timp util concurenților.